ปรับจราจรกรุงเทพกรีฑา
โยธา กทม.ทำตอม่อทางยกระดับ-3 พ.ค.นี้่ห้ามเลี้่ยวขวา,พ.ต.ท.ปริญญา เหลืองอุทัย รอง ผกก.จร.สน.ประเวศ เปิดเผยว่า เมื่อวันที่ 26 เม.ย.ที่ผ่านมา ได้เชิญสำนักการโยธา (สนย.) กทม. บริษัทสหการวิศวกร ผู้รับเหมาก่อสร้างสัญญาที่ 1 งานก่อสร้างทางแยกต่างระดับกรุงเทพกรีฑา โครงการขยายถนนศรีนครินทร์-ร่มเกล้า มาประชุมหารือเรื่องแผนจัดการจราจรระหว่างก่อสร้าง โดย สนย.ได้เสนอขอปิดการจราจรที่แยกกรุงเทพกรีฑา เพื่อก่อสร้างเสาตอม่อข้ามทางแยก จึงมีความจำเป็นต้องปรับการจราจรจากสี่แยกเป็นระบบวงเวียน โดยจะห้ามรถทุกทิศทางเลี้ยวขวาผ่านแยก สำหรับรถที่มาจากถนนหัวหมาก หลัง ม.รามคำแหง ต้องการเลี้ยวขวาไปแยกพัฒนาการ หรือตรงไปหมู่บ้านนักกีฬาฯ จะต้องเลี้ยวซ้ายไปกลับรถหน้าโรงแรมโฟร์วิง ในทางกลับกันรถที่มาจากหมู่บ้านนักกีฬาฯ ต้องการเลี้ยวขวาไปแยกลำสาลี หรือตรงเข้าถนนหัวหมาก มุ่งหน้าม.เอแบค จะต้องเลี้ยวซ้ายไปกลับรถที่หน้าบริษัท สินมั่นคงประกันภัย เริ่มตั้งแต่เวลา 06.00 น. วันที่ 3 พ.ค. เป็นต้นไปจนกว่าการก่อสร้างจะแล้วเสร็จ,พ.ต.ท.ปริญญากล่าวว่า สำหรับการก่อสร้างจุดดังกล่าว รูปแบบเป็นทางแยกต่างระดับข้ามแยกพร้อมทางยกระดับสำหรับเลี้ยวขวาและกลับรถ เพื่อลดความคับคั่งบริเวณทางแยก ทั้งนี้ สนย.วางแผนจะให้แล้วเสร็จพร้อมเปิดใช้งานภายในสิ้นปี 2560 แต่ดูจากเนื้องานอาจจะไม่ทัน อย่างไรก็ตาม พยายามเร่งรัดให้เสร็จตามแผน หากส่วนใดเสร็จก็ให้เปิดใช้งานก่อนเพื่อบรรเทาปัญหาการจราจรติดขัด ระหว่างนี้ผู้ใช้เส้นทางดังกล่าวสามารถเลี่ยงไปใช้ถนนใกล้เคียงแทนได้ และควรปฏิบัติตามคำแนะนำของตำรวจและกฎหมายอย่างเคร่งครัด.
พ.ต.ท.ปริญญา เหลืองอุทัย รอง ผกก.จร.สน.ประเวศ เปิดเผยว่า เมื่อวันที่ 26 เม.ย.ที่ผ่านมา ได้เชิญสำนักการโยธา (สนย.) กทม. บริษัทสหการวิศวกร ผู้รับเหมาก่อสร้างสัญญาที่ 1 
ปริญญา เหลืองอุทัย,ประเวศ,กรุงเทพกรีฑา,จราจร,โรงแรมโฟร์วิง